CELEX: 32008R0535
Language: fi
Date: 2008-06-13 00:00:00
Title: Komission asetus (EY) N:o 535/2008, annettu 13 päivänä kesäkuuta 2008 , tulokaslajien ja paikallisesti esiintymättömien lajien käytöstä vesiviljelyssä annetun neuvoston asetuksen (EY) N:o 708/2007 soveltamista koskevista yksityiskohtaisista säännöistä

14.6.2008   
            
            
               FI
            
            
               Euroopan unionin virallinen lehti
            
            
               L 156/6
            
         
      KOMISSION ASETUS (EY) N:o 535/2008,
   annettu 13 päivänä kesäkuuta 2008,
   tulokaslajien ja paikallisesti esiintymättömien lajien käytöstä vesiviljelyssä annetun neuvoston asetuksen (EY) N:o 708/2007 soveltamista koskevista yksityiskohtaisista säännöistä
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tulokaslajien ja paikallisesti esiintymättömien lajien käytöstä vesiviljelyssä 11 päivänä kesäkuuta 2007 annetun neuvoston asetuksen (EY) N:o 708/2007 (1) ja erityisesti sen 23 artiklan kolmannen kohdan ja 24 artiklan 3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 708/2007 vahvistetaan puitteet, jotka kattavat tulokaslajeihin ja paikallisesti esiintymättömiin lajeihin liittyvät vesiviljelykäytänteet mainittujen lajien ja niihin liittyvien muiden kuin siirrettävien lajien vesielinympäristöihin kohdistuvien mahdollisten vaikutusten arvioimiseksi ja minimoimiseksi. Siinä säädetään muun muassa, että on vahvistettava yksityiskohtaiset säännöt, joilla pannaan täytäntöön tarvittavat edellytykset lajien lisäämiseksi kyseisen asetuksen liitteeseen IV.
            
         
               (2)
            
            
               Sen vuoksi on aiheellista ottaa käyttöön avoin menettely lajien lisäämistä asetuksen (EY) N:o 708/2007 liitteeseen IV koskevien jäsenvaltioiden esittämien pyyntöjen arvioimiseksi. On erityisesti tarpeen täsmentää ja määritellä asetuksen (EY) N:o 708/2007 24 artiklan 2 kohdassa säädetyt edellytykset ja yksilöidä tiedot, jotka jäsenvaltioiden olisi toimitettava lajien lisäämistä luetteloon koskevien pyyntöjensä tueksi.
            
         
               (3)
            
            
               Lisäksi asetuksessa (EY) N:o 708/2007 säädetään, että voidaan kehittää erityinen tietojärjestelmä, jotta jäsenvaltiot voisivat jakaa keskenään rekistereissään olevia koskevia tietoja tulokaslajeista ja paikallisesti esiintymättömistä lajeista vesiviljelyssä.
            
         
               (4)
            
            
               Sen vuoksi on tarpeen vahvistaa yhteiset atk-vaatimukset ja työkieli, joita jäsenvaltioiden on käytettävä alueelle tuomista ja alueelta toiselle siirtämistä koskevissa kansallisissa rekistereissään olevien tiettyjen vähimmäistietojen jakamiseksi. Olisi vahvistettava säännökset, joilla edistetään jäsenvaltioiden täytäntöönpanemien tietojärjestelmien yhdenmukaistamista.
            
         
               (5)
            
            
               Tässä asetuksessa säädetyt toimenpiteet ovat kalatalous- ja vesiviljelykomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Tässä asetuksessa vahvistetaan yksityiskohtaiset säännöt, joilla pannaan täytäntöön tarvittavat edellytykset lajien lisäämiseksi asetuksen (EY) N:o 708/2007 liitteeseen IV, sekä säännöt, jotka koskevat erityisen tietojärjestelmän kehittämistä tulokaslajien ja paikallisesti esiintymättömien lajien alueelle tuomista ja alueelta toiselle siirtämistä koskevia lupia varten vesiviljelyssä.
   2 artikla
   Asetuksen (EY) N:o 708/2007 24 artiklan 2 kohtaa sovellettaessa tarkoitetaan:
   
               a)
            
            
               ilmaisulla ’pitkään (suhteessa sen elinkaareen)’ vähintään kymmenen vuoden ajanjaksoa kahden tuotantosyklin päättymisen jälkeen;
            
         
               b)
            
            
               ilmaisulla ’haitallisia vaikutuksia’ tapauksia, joissa on tieteellistä näyttöä siitä, että tiettyyn jäsenvaltioon tuotu vedessä elävä laji on aiheuttanut siellä muun muassa huomattavaa
               
                           i)
                        
                        
                           elinympäristön huonontumista;
                        
                     
                           ii)
                        
                        
                           kilpailua kutuympäristöstä kotoperäisten lajien kanssa;
                        
                     
                           iii)
                        
                        
                           lajien puhtautta uhkaavaa geneettistä sekoittumista kotoperäisten lajien kanssa;
                        
                     
                           iv)
                        
                        
                           kotoperäisen lajin populaatioon kohdistuvaa saalistusta, joka johtaa sen vähenemiseen;
                        
                     
                           v)
                        
                        
                           paikallisten ravintoresurssien ehtymistä;
                        
                     
                           vi)
                        
                        
                           tautien ja uusien patogeenien leviämistä luonnonvaraisten vesieliöiden ja vesiekosysteemien keskuudessa.
                        
                     
         3 artikla
   1.   Jäsenvaltioiden on toimitettava komissiolle pyynnöt lajien lisäämiseksi asetuksen (EY) N:o 708/2007 liitteessä IV olevaan lajiluetteloon.
   2.   Kyseisten pyyntöjen mukana on toimitettava komissiolle tietolomake, jossa on seuraavat tiedot:
   
               a)
            
            
               lajin tieteellinen nimi;
            
         
               b)
            
            
               maantieteellinen levinneisyys;
            
         
               c)
            
            
               elinympäristö ja biologia;
            
         
               d)
            
            
               vesiviljelytuotanto;
            
         
               e)
            
            
               alueelle tuomisten vaikutukset;
            
         
               f)
            
            
               levinneisyyteen ja jakaumaan todennäköisesti vaikuttavat tekijät;
            
         
               g)
            
            
               yhdenmukaisuus asetuksen (EY) N:o 708/2007 24 artiklan 2 kohdassa säädettyjen edellytysten kanssa.
            
         4 artikla
   1.   Jäsenvaltioiden on otettava käyttöön päivitettävä tietojärjestelmä, joka sisältää yksityiskohtaiset tiedot kaikista tulokaslajien alueelle tuomista tai alueella esiintymättömien lajien siirtämistä koskevista lupahakemuksista. Jäsenvaltioiden on täytettävä kustakin lupahakemuksesta tietolomake, joka on laadittava tämän asetuksen liitteessä esitetyssä muodossa ja jonka on sisällettävä kyseisessä liitteessä mainitut tiedot.
   2.   Jäsenvaltioiden on otettava käyttöön viimeistään 31 päivänä joulukuuta 2009 internetsivusto, joka sisältää tämän asetuksen liitteessä luetellut tiedot. Sivuston on oltava verkon saavutettavuutta koskevan WAI-aloitteen suuntaviivojen määräysten mukainen.
   3.   Jäsenvaltioiden on ilmoitettava komissiolle sivuston internetosoite.
   5 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sen 4 artiklan soveltaminen aloitetaan kuitenkin kuusi kuukautta asetuksen voimaantulopäivän jälkeen.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä kesäkuuta 2008.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EUVL L 168, 28.6.2007, s. 1.
   
      LIITE
      Asetuksen 4 artiklan 1 kohdassa tarkoitettu tietolomake
      Tietolomake on täytettävä tulokaslajin ja/tai paikallisesti esiintymättömän lajin yhdestä/useammasta (1) siirrosta (alueelle tuominen/alueelta toiselle siirtäminen)
      1.   Yleiset tiedot
      1.1   Lupahakemuksen viitenumero:
      1.2   Ensimmäinen hakemus: KYLLÄ/EI; jos EI: viittaus aikaisempiin lupahakemuksiin
      
                  Lupahakemuksen päivämäärä:
               
               
                  pp/kk/vvvv
               
            1.4   Lajia koskevat tiedot:
      1.4.1   FAO-koodi:
      1.4.2   Suomenkielinen nimi:
      1.4.3   Tieteellinen nimi:
      1.4.4   Alalaji (tarvittaessa):
      1.4.5   Lisätiedot:
      
                  Tetraploidi:
               
               
                  KYLLÄ/EI
               
            
                  Keinotekoinen risteymä
               
               
                  KYLLÄ/EI
               
            1.4.5.3   Jos KYLLÄ, vanhempana toimineen lajin FAO-koodi ja nimi:
      1.5   Lähde:
      1.5.1   Maa:
      1.5.2   Sijaintipaikka (lähteen nimi ja osoite):
      1.5.3   Lähteen tyyppi (hautomo/kasvattamo/luonnonvarainen):
      1.6   Vastaanottava vesiviljelylaitos:
      1.6.1   Sijaintipaikka (nimi ja osoite):
      1.6.2   Viljelymenetelmä: Suljettu/avoin (2) järjestelmä
      1.7   Eliöiden lukumäärä ja elinkaaren vaihe (mäti, poikaset, nuoret, aikuiset):
      1.8   Tarkoitus (ihmisravinnoksi, viljely kannan myöhempää lisäämistä varten, tutkimus jne.):
      1.9   Suunniteltu siirtojen määrä:
      2.   Vaikutusten ja riskien arviointi
      2.1   Siirron tyyppi:
      
                  Rutiininomainen alueelle tuominen tai siirto alueelta toiselle:
               
               
                  KYLLÄ/EI
               
            
                  Luvan hyväksyminen
               
               
                  KYLLÄ/EI
               
            
                  Luvan myöntämispäivä:
               
               
                  pp/kk/vvvv
               
            2.1.1.3   Luvan myöntänyt viranomainen (täydellinen osoite):
      
                  Luvan kesto:
               
               
                  X vuotta XX kuukautta
               
            2.1.1.5   Lupaan liittyvät erityisedellytykset:
      
                  Karanteeni:
               
               
                  KYLLÄ/EI
               
            
                  Koepäästämiset:
               
               
                  KYLLÄ/EI
               
            
                  Muu kuin rutiininomainen alueelle tuominen tai siirto alueelta toiselle:
               
               
                  KYLLÄ/EI
               
            2.1.2.1   Riskitaso:
      2.1.2.1.1   Pieni
      2.1.2.1.2   Keskisuuri
      2.1.2.1.3   Suuri
      2.1.2.2   Tiivistelmä ympäristöriskien kokonaisarvioinnista (muutamalla rivillä sekä PDF-tiedostona), myös jollakin toisella yhteisön virallisella kielellä (muutamalla rivillä)
      
                  Luvan hyväksyminen:
               
               
                  KYLLÄ/EI
               
            
                  Luvan myöntämispäivä:
               
               
                  pp/kk/vvvv
               
            2.1.2.5   Luvan myöntänyt viranomainen:
      
                  Luvan kesto:
               
               
                  X vuotta XX kuukautta
               
            2.1.2.7   Lupaan liittyvät erityisedellytykset:
      
                  Karanteeni:
               
               
                  KYLLÄ/EI
               
            
                  Koepäästämiset:
               
               
                  KYLLÄ/EI
               
            3.   Seuranta
      
                  Seurantaohjelman kesto:
               
               
                  XX kuukautta
               
            3.2   Tiivistelmä seurantaohjelman tulosten arvioinnista (muutamalla rivillä sekä PDF-tiedostona), myös jollakin toisella yhteisön virallisella kielellä (muutamalla rivillä)
      
                  Valmiussuunnitelmien soveltaminen:
               
               
                  KYLLÄ/EI
               
            
                  Luvan peruuttaminen (tarvittaessa):
               
               
                  KYLLÄ/EI
               
            3.4.1   Jos KYLLÄ: väliaikaisesti/pysyvästi
      
                  Päivämäärä:
               
               
                  pp/kk/vvvv
               
            3.4.3   Syyt luvan peruuttamiseen (muutamalla rivillä), myös jollakin toisella yhteisön virallisella kielellä (muutamalla rivillä):
      
         (1)  Hakemukset voivat koskea useita, enintään seitsemän vuoden pituisen ajanjakson kuluessa tehtäviä siirtoja (asetuksen (EY) N:o 708/2007 6 artiklan 1 kohta).
      
         (2)  Asetuksen (EY) N:o 708/2007 3 artiklan 2 ja 3 kohdan määritelmien mukaisesti.